Senarai negara yang berbilang ibu negara

Terdapat sebilangan negara yang berbilang ibu negara; selalunya satu bandar menjadi pusat kerajaan dan satu lagi menjadi ibu negara yang sah.

Kini berbilang ibu negara
 Negara Ibu negara Keterangan Afrika Selatan Pretoria  Pusat pentadbiran Cape Town  Pusat perundangan Bloemfontein  Pusat kehakiman Benin Porto-Novo  Ibu negara rasmi Cotonou  Pusat kerajaan de facto Bolivia Sucre  Ibu negara rasmi (berperlembagaan); pusat kehakiman La Paz  Pusat pentadbiran dan perundangan Chile Santiago  Ibu negara rasmi; pusat pentadbiran dan kehakiman Valparaíso  Pusat perundangan Côte d'Ivoire Yamoussoukro  Ibu negara rasmi Abidjan  Pusat kerajaan de facto Georgia Tbilisi  Pusat pentadbiran dan kehakiman Kutaisi  Pusat perundangan Malaysia Kuala Lumpur  Ibu negara rasmi; pusat perundangan Putrajaya  Ibu negara pusat pentadbiran dan kehakiman Sri Lanka Sri Jayawardenapura-Kotte  Pusat pentadbiran Colombo  Pusat perdagangan Swaziland Mbabane  Pusat pentadbiran Lobamba  Pusat perundangan dan diraja Tanzania Dodoma  Ibu negara rasmi Dar es Salaam  Pusat kerajaan de facto Sahara Barat (SADR) El Aaiún  Ibu negara terisytihar Bir Lehlou  Ibu negara sementara

Sesetengah warga Kyoto mendakwa bahawa kedua-dua Tokyo dan Kyoto ialah ibu negara Jepun masa kini; rujuk Ibu negara Jepun.

Israel menetapkan Baitulmaqdis sebagai ibu negara, dan meletakkan pusat kerajaan di bandaraya tersebut. Namun begitu, sehingga status politik Baitulmaqdis mencapai penyelesaian muktamad, kebanyakan negara luar serta Pertubuhan Bangsa-Bangsa Bersatu mengiktiraf sebagai Tel Aviv. Tel Aviv berfungsi sebagai ibu negara sementara de facto Israel dari Mei hingga Disember 1948. Pihak Berkuasa Palestin juga menuntut Baitulmaqdis sebagai ibu negara Palestin akan datang; tetapi pusat kerajaan de facto kerajaan Palestin yang diiktiraf dunia terletak di Ramallah, manakala pusat kerajaan pimpinan Hamas adalah di Bandar Gaza.

Di Jerman, alat-alat kehakiman tertinggi (Bundesgerichtshof dan Bundesverfassungsgericht) bertapak di Karlsruhe, manakala ibu negara politiknya di Berlin. Sesetengah kementerian masih bertapak di Bonn, bekas ibu negara Jerman Barat yang masih bergelar "ibu kota persekutuan" (Bundesstadt).

Amsterdam ialah ibu negara Belanda mengikut perlembagaan, tetapi seluruh pusat kerajaannya (pusat pentadbiran negara, parlimen, kehakiman dan raja) berada di Hague.

Biarpun tidak dianggap sebagai negara, Kesatuan Eropah ada tiga pusat pentadbiran: Brussel (Eksekutif dan separa Perundangan), Luxembourg (Kehakiman) dan Strasbourg (Parlimen).

Cetinje ialah ibu negara bersejarah, tradisi dan sekunder negara Montenegro. Tarafnya diiktiraf oleh perlembagaan. Walaupun kediaman rasmi Presiden Montenegro terletak di situ, namun seluruh badan kerajaan yang lain terletak di Podgorica.

Pernah berbilang ibu negara

Kebanyakan negara yang beribu negara tunggal pada suatu masa pernah sesekali mengurniakan taraf ibu negara kepada lebih daripada sebuah bandaraya dalam sejarah. Negara-negara masa kini berikut pernah ada dua ibu negara yang berfungsi sebagai pusat pentadbiran pada masa yang sama atas pelbagai sebab seperti peperangan atau perpecahan.

 Negara Tahun Ibu negara Keterangan Filipina 1910-1948 Manila Ibu negara rasmi 1948-1976 Bandar Quezon Ibu negara rasmi India 1912-1947 Delhi Ibu negara musim sejuk Simla Ibu negara musim panas Libya 1951-1969 Tripoli Ibu negara rasmi Kerajaan Benghazi Ibu negara rasmi Kerajaan Perancis 1940-1944 Paris Perancis yang diduduki Jerman Vichy Negara Perancis Serbia dan Montenegro 1992-2006 Belgrade  Pentadbiran dan perundangan Podgorica  Kehakiman

Lihat juga
Senarai ibu negara
Senarai ibu negara bersejarah
Senarai ibu negeri di Malaysia
Senarai ibu negeri di Amerika Syarikat


Negara yang berbilang ibu negara

de:Hauptstadt#Staaten und subnationale Entitäten mit mehreren Hauptstädten